NaiveNeuron/SloPal huggingface dataset:
V. Veteška, podpredseda NR SR: (2005-06-21):
Otváram všeobecnú rozpravu. Písomne sa za klub poslancov strany Smer – Sociálnej demokracie prihlásil pán poslanec Dušan Čaplovič. Potom otvoríme možnosť na prihlášky ústne.
Sulík, Richard, predseda NR SR (2010-08-11):
Vážené poslankyne, vážení poslanci, otváram druhý rokovací deň 4. schôdze Národnej rady Slovenskej republiky. O ospravedlnenie svojej neúčasti na dnešnom rokovaní písomne požiadali poslanci: Juraj Blanár, Ján Počiatek, Štefan Zelník. Pristúpime k prvému čítaniu o vládnom návrhu ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov . Vládny návrh ústavného zákona je uverejnený ako tlač 27. Návrh na jeho pridelenie na prerokovanie výborom je v rozhodnutí č. 15. Poprosím predsedníčku vlády pani Ivetu Radičovú, aby vládny návrh ústavného zákona uviedla. Nech sa páči, máte slovo.
Shahzad, Silvia, poslankyňa NR SR (2016-09-13):
Ďakujem za slovo. Pani kolegyňa Jurinová povedala, že ste sa dnes tvárili hrdo, pán Danko. Mne je veľmi ľúto, že musím povedať, že vy ste sa dnes tvárili celý čas pohŕdavo aj počas predchádzajúcej faktickej poznámky. Je mi ľúto, že pri takom návrhu zákona, ako je rokovací poriadok, vidíte pred sebou len pána Matoviča. Myslím si, že je tu ešte dostatok ďalších poslancov, ktorí si zaslúžia nejaký normálny rokovací poriadok. Povedali ste, že vám nedovolíme pracovať. Ja si myslím, že tu nedovolíte pracovať nám. Ja by som si tiež želala, aby sa ku každému návrhu zákona vyjadrovala tak opozícia, ako aj koalícia. Pán Danko, vy sa, ako to už kolega Richard Vašečka povedal, vy robíte len všetko kvôli imidžu. Áno, vás zaujíma iba pozlátko. Riešite nábytok, riešite lustre, riešite čokoľvek, ale potom nemáte dostatok času na rokovací poriadok. Chcela by som vás vyzvať, povedzte nám, okrem toho, že ste zaviedli čestnú stráž, a okrem toho, že ste urobili pár kozmetických úprav v parlamente, čo iné ste pre všetkých týchto poslancov urobili a čo ste urobili pre ľudí? Ďakujem.
Ďuriš Nicholsonová, Lucia, podpredsedníčka NR SR (2017-12-05):
Áno, nech sa páči, ideme hlasovať, páni poslanci. Hlasujeme o tomto procedurálnom návrhu pána Jarjabka. Dajte mi to písomne, prosím vás. (Reakcie z pléna.) Máte to písomne podľa rokovacieho poriadku? Nemáte to písomne. Pokračujeme ďalej, pán poslanec Blaha. Dobre. Pán poslanec Erik Tomáš do rozpravy, nech sa páči. Počúvajte, pán poslanec Blaha, vy môžte mať aj päť vysokých škôl, ale pre mňa ste jeden primitív, ktorý tu nemá čo robiť. (Ruch v sále.) Tak prestaňte komentovať mňa a moje vzdelanie. Nepatrí to sem, nie je predmetom dnešnej schôdze. Dajte návrh na moje odvolanie a potom sa môžme baviť o Nicholsonovej a jej vzdelaní. Pán poslanec Erik Tomáš, nech sa páči do rozpravy. (Ruch v sále.) Päťminútová prestávka, dámy a páni. (Prestávka.)
Zmajkovičová, Renáta, podpredsedníčka NR SR (2014-09-10):
Pán poslanec Hlina.
Glváč, Martin, podpredseda NR SR (2019-06-21):
Ďalšia v rozprave, pani poslankyňa Zimenová, nech sa páči.
Laššáková, Jana, podpredsedníčka NR SR (2014-03-20):
Pán poslanec Chren, nech sa páči.
Grendel, Gábor, podpredseda NR SR (2020-04-29):
Pán poslanec Stančík.
Laššáková, Jana, podpredsedníčka NR SR (2014-02-06):
Pán poslanec Blanár, nech sa páči.
Kotleba, Marian, poslanec NR SR (2021-05-27):
Ďakujem pekne. (Reakcia z pléna.) Tak vy ohrozujete celý štát týmto, touto novelou za 3,5 mld... (Prerušenie vystúpenia predsedajúcim.)
Viskupič, Jozef, poslanec NR SR (2012-10-29):
Ďakujem. Pôvodne som nechcel do tejto debaty sa zapojiť, ale po tomto tvojom vystúpení mi nedá povedať, že áno, máš právo predkladať, máš právo debatovať, máš právo otvárať diskusiu. A myslím si, že je to správne. Ale chcem sa spýtať, či je toto správny spôsob, keď podľa mňa pre tento návrh potrebuješ podporu pléna, ak chceš debatovať. Ale dourážaním všetkých, ktorí sa do tejto debaty, mám pocit, úprimne zapojili, sa podpora proste nehľadá. Mám pocit, že to klišé, ktoré párkrát zaznelo, že všetci sú nekompetentní, len ty si kompetentná a všetci idú v protismere, iba ty kráčaš správnou cestou, nie je podľa mňa dobrá cesta na to, ako hľadať túto podporu. A dokonca ja mám pocit, že ide z tých tvojich vystúpení až výsmech diskutujúcich aj tu v pléne. A takto sa ti nepodarí nájsť podporu, pretože to, aby tento návrh prešiel, je o piatej dnes závislé od toho ako ľudia, ktorí v tomto pléne sedia, budú sedieť, budú hlasovať. Ja si myslím, že troška menej arogancie a trpezlivé vysvetľovanie a empatia je skôr cesta na to aj pre ľudí, ktorí majú úprimný záujem o to, lebo z tvojho vlastného klubu je tu menej ľudí ako tých, ktorí tu sedia a nejakým spôsobom sa snažia nájsť, čo im vadí. A ja si myslím, že ak ide o paradigmatickú zmenu, tak treba veľa trpezlivosti na to, aby sa to vysvetlilo a aby všetkým bolo jasné, o čo ide. Ďakujem.
Blanár, Juraj, podpredseda NR SR (2022-04-28):
Pán poslanec...
Beluský, Martin, poslanec NR SR (2020-09-23):
Ďakujem za slovo, pán predsedajúci. Vážené panie poslankyne, páni poslanci, ja na záver už len pár viet. Chcem v prvom rade poďakovať každému, kto sa zapojil do tejto diskusie, či už formou príspevku v rozprave, alebo faktickými poznámkami. Som rád, že táto téma zaujíma aj vládnych poslancov, a verím, že v budúcnosti tam budeme vidieť aj vašu aktivitu a naozaj tie výsledky vašej práce. Ja chcem povedať to, že vlastne dôvodom, prečo sme takýto návrh zákona predložili, bolo, boli hlavne dáta, ktoré sme zanalyzovali. Tie dáta sú k dispozícii na stránke Ministerstva hospodárstva Slovenskej republiky, kde máte teda možnosť vidieť, kde všade a v akej výške išli tieto finančné prostriedky. A z celkovo preinvestovaných 1,9 mld. eur iba 15,86 % išlo do najmenej rozvinutých okresov. Keby to číslo bolo väčšie, tak by sme možno s takouto iniciatívou neprišli, ale to percento je neskutočne malé na to, že vidíme, že tá snaha alebo tá pozornosť vlády bola stále na okresy, ktoré sú rozvinuté, majú dostatočnú infraštruktúru, je tam dobrý trh, dobrá zamestnanosť. A už je načase, aby sme aj v tejto situácii, kedy Slovensko postupne prichádza do tejto krízy kvôli, spôsobenú vírusom COVID-19, aby sme upriamili tú pozornosť pri tých zvýšených investíciách, aby sme pomohli znovu tej ekonomike sa naštartovať, aby sme sa hlavne pozreli na tieto, na tieto okresy. My nechceme tie investície obmedziť úplne všade. Nechceme teraz povedať, že môžte investovať iba do najmenej rozvinutých okresov. Tá vláda má tých možností viacej. Máme tu environmentálny fond, máme tu eurofondy, máme tu prostriedky v rezerve vlády, máme tu dotácie v pôsobnosti viacerých ministerstiev, rôzne agentúry, čiže tie finančné prostriedky, ktoré idú na podporu alebo pomoc tej ekonomike v tých regiónoch, je, je naozaj oveľa viacej. My sa zaoberáme v tomto návrhu zákona iba tými prostriedkami, ktoré idú cez ten zákon o investičnej pomoci. My chceme, aby Národná rada Slovenskej republiky dala určité pravidlá vláde Slovenskej republiky, to znamená, aby sme povedali, dobre, v poriadku, keď chcete nejaké investičné prostriedky dať do nejakých regiónov, tak chceme ich zaviazať, aby tie prostriedky investovali do regiónov, ktoré tú pomoc skutočne potrebujú. My navrhujeme, aby to boli také regióny, ktoré sú zapísané v zozname najmenej rozvinutých okresov. Ten zákon, samozrejme, v druhom čítaní sa dá zmeniť aj tým spôsobom, že sa obmedzí, aké množstvo prostriedkov z tých celkovo preinvestovaných peňazí má ísť do najmenej rozvinutých okresov, ak teda si myslíte, že niektoré z tých prostriedkov by mali ísť aj do tých, do tých okresov, ktoré nepatria do najmenej rozvinutých, nejaké percentá, napríklad 50 % minimálne by muselo ísť do najmenej rozvinutých a 50 % maximálne by mohlo ísť do tých ostatných okresov. Je to, samozrejme, na debatu. Ak, samozrejme, posuniete tento zákon do druhého čítania, tak tú debatu určite otvoríme aj na iných úrovniach a verím, že dokážeme nájsť také riešenie, aby sme konečne pomohli Slovensku a ekonomike, aby sa posunuli dopredu. Veľmi pekne ďakujem za pozornosť.
Bugár, Béla, podpredseda NR SR (2011-07-07):
Pán poslanec Galbavý tu nie je, pokiaľ dobre vidím, takže pán poslanec Valocký, toho tu tiež nevidím. Pani poslankyňa Košútová, nech sa páči.
J. Jasovský, poslanec: (2003-12-02):
Z. Martináková, podpredsedníčka NR SR: Pán poslanec Urbáni – faktická poznámka.
Beluský, Martin, poslanec NR SR (2021-01-14):
Ďakujem za slovo, pán podpredseda. Pani poslankyňa, ja som bol tiež prekvapený, keď ste začali čítať prvý pozmeňujúci návrh, že čo to vlastne čítate, lebo máme tu pripravené všetky pozmeňujúce návrhy, ktoré boli odovzdané aj prednesené, a tiež som bol zmätený z toho, že tu je nejaký nový pozmeňovák (reakcia poslankyne), ale to je v poriadku. Len sa vás chcem spýtať, lebo tam dávate nejaké ďalšie úlohy vyšším územným celkom, či ste teda s niekým z vyšších územných celkov o tom pozmeňovacom návrhu komunikovali, alebo teda s SK8-ičkou, či teda máte nejaké stanovisko, či s tým súhlasia, alebo ako sa.... (Reakcia z pléna.) Súhlasia. Dobre, ďakujem, pán predseda mi odpovedal. A k vášmu druhému pozmeňováku, pozmeňovaciemu návrhu, pani poslankyňa, sa domnievam, že o tom nie je možné hlasovať, pretože ste ho predniesli v rozpore s rokovacím poriadkom, konkrétne § 29 ods. 1, ktorý hovorí, že poslanec môže v rozprave podať k prerokovanej veci pozmeňujúce alebo doplňujúce návrhy, ktoré musia byť vyhotovené písomne, to znamená zverejnené na webovom sídle Národnej rady, najneskôr bezprostredne pred prednesením v rozprave, poslanec prednesie svoje pozmeňujúce a doplňujúce návrhy na záver svojho vystúpenia v rozprave, a to doslovným – doslovným – prečítaním pozmeňujúceho alebo doplňujúceho návrhu bez odôvodnenia. Vy ste tak neurobili, vy ste preskočili vlastne polku strany, ktoré ste považovali za zbytočné, ale domnievam sa, že v zmysle zákona je to potrebné prečítať, a preto by ste mali ten pozmeňujúci návrh predniesť znova tak, aby pán minister teda znovu otvoril rozpravu. Ďakujem pekne.
Kazda, Radovan, poslanec NR SR (2020-07-07):
Ďakujem. Pán minister, tiež by som sa rád vrátil ešte k tej, k tej hospodárskej škode, ktorú ste aj vy spomínali, a teda aj viacerí poslanci mali pripomienku, že podľa rokovacieho poriadku, keď hrozia štátu značné hospodárske škody. Ja som nenašiel presnú definíciu, hľadal som, čo je to značná hospodárska škoda, ale v každom prípade sme tu schválili už niekoľko skrátených legislatívnych konaní (rečník si odkašľal), pardon. Takisto aj vy ste schválili trinásty dôchodok v skrátenom legislatívnom konaní. Všetky boli, zvyšovali výdavky rozpočtu verejnej správy. Takže predpokladám, že zvyšovanie výdavkov rozpočtu verejnej správy za nejakým účelom sa nemôže nazývať veľkou hospodárskou, značnou hospodárskou škodou, aj keď ide o stámilióny eur napríklad. V tomto prípade však nehovoríme dokonca ani o zvýšených výdavkoch zo štátneho rozpočtu, teda resp. z rozpočtu verejnej správy. Hovoríme o znížených príjmoch rozpočtu verejnej správy a ich výhoda obrovská je tá, že tie sú oveľa efektívnejšie, oveľa efektívnejšie prerozdeľované, pretože štát nevie prerozdeľovať dobre. Vie prerozdeľovať iba lepšie a horšie, ale dobre nevie. Takže možno môžme debatovať o tom, čo je značná hospodárska škoda, ale je to ten istý mechanizmus, ktorým sme presadzovali aj tie predchádzajúce skrátené legislatívne konania a ktorý ste nakoniec aj vy využili v tej volebnej kampani na proste účelové, účelové, populistické opatrenie, ktoré nemalo vôbec nič, nič s nejakou racionalitou, nemalo, proste spôsobovalo značné hospodárske škody v tom vašom, možno v tej vašej terminológii. Ďakujem.
Senko, Ján, poslanec NR SR (2018-06-14):
Pán podpredseda, teraz dajte hlasovať o návrhu zákona ako celku s odporúčaním gestorského výboru schváliť.
Bugár, Béla, podpredseda NR SR (2016-10-20):
Ďakujem pekne. Nech sa páči, zaujmite miesto určené pre spravodajcov. Otváram všeobecnú rozpravu. Ako jediná za klub OĽANO sa prihlásila pani poslankyňa Remišová, ktorej teraz dávam slovo. Nech sa páči.
Fořt, Stanislav, poslanec NR SR (2010-10-12):
Pán predseda, vypočul som si veľmi plamennú reč pána Pašku, reč za celý poslanecký klub SMER – sociálna demokracia. Ja by som navrhol pánovi Paškovi, aby si tento prejav archivoval a púšťal ho pomerne často. A púšťal ho vždy vtedy, keď sa v parlamente rozhoduje o navýšení deficitu. Totižto dane občanom nedvíha tá vláda, ktorá príde s návrhom o tom, že sa má meniť daňový zákon. Dane občanom dvíha tá vláda, ktorá príde s opatreniami, ktoré deficit navyšujú. Rozhodnutie o úprave daní je len následkom tejto príčiny. Takže nezamieňajme si príčiny s následkami. Príčinou je 8-percentný deficit a následkom, ktorý je odložený do budúcnosti, je pri zodpovednej vláde, je úprava verejných financií tak, aby boli udržateľné. Ďakujem. (Potlesk.)
Jurinová, Erika, podpredsedníčka NR SR (2013-05-29):
Pán poslanec Mikuš.
Pellegrini, Peter, predseda NR SR (2015-11-18):
Dokončiť, samozrejme. Však ste ma informovali, že máte aj také kratšie vystúpenie, tak, prosím, nech sa páči.
Milanová, Natália, ministerka kultúry SR (2022-02-25):
Vážený pán predsedajúci, dovoľte mi, prosím, otvoriť rozpravu k tomuto návrhu.
Puci, Róbert, poslanec NR SR (2013-11-28):
Pán predseda, dajte hlasovať o mojom pozmeňujúcom návrhu č. 2.
Šeliga, Juraj, podpredseda NR SR (2020-06-04):
Ďakujem pekne. Pán poslanec Susko, musím povedať, že je vás radosť počúvať, aj keď s vami nesúhlasím, lebo sa snažíte argumentovať. A prejdem k niektorým veciam, ktoré ste povedali. Predpokladám, že k všetkému sa nebudem môcť vyjadriť, lebo predsa len tie dve minúty sú málo. Tá prvá otázka v súvislosti s Radou Európy a závermi Benátskej komisie je vôbec otázka akejsi metodológie dôvery verejnosti v to, akým spôsobom otvárame, neotvárame a ako volíme. To znamená, že dnes konštatovať, že na základe vyhlásení vlastne kohokoľvek sa dá povedať, že verejnosť dôveruje alebo nedôveruje tomuto systému, je proste predčasné a akademicky aj sociologicky takýto záver by nebol poctivý. Samozrejme, že tá diskusia tu prebieha, akurát že to vypočutie a následná voľba bude úplne kľúčové pre to, aby sme mohli prísť k záveru, že či verejnosť je schopná alebo nie je schopná prijať takýto systém voľby. A môžme sa pozrieť komparatívnou štúdiou do iných krajín, ako to tam vyzerá, a tam sa ukazuje, že verejnosť to vníma vždy vzhľadom na konkrétnu osobu na konci dňa. Na tom sa asi zhodneme, lebo to je ten výsledok, ktorý ona vníma veľmi jasne, ak teda nie sú nejaké závažné lapsusy počas toho celého vypočutia alebo sa neobjaví niečo o konkrétnom kandidátovi ako napríklad sudcovi Najvyššieho súdu Kalanovi. Tam si myslím, že je to jasné. A čo sa týka tej voľby, tak je to jeden z argumentov, kde Ústavný súd sám nie je si istý v tej svojej judikatúre alebo nemá jednoznačný záver, že je to buď tak, alebo tak. A ten argument, že prečo to urobiť verejne v tejto situácii, je argument pripočí... (Prerušenie vystúpenia časomerom.)
Petrák, Ľubomír, poslanec NR SR (2013-05-23):
A ďalej vystúpil v rozprave pán poslanec Vašečka, ktorý žiada hlasovať o návrhu uznesenia, ktorý predniesol v rozprave a ktorý zaväzuje ministra školstva, aby predložil na najbližšiu schôdzu Národnej rady informáciu o počtoch centier voľného času a detí v nich a aby predložil návrh legislatívnych opatrení, ktoré riešia existenčné problémy centier voľného času. Dajte, prosím, o tomto doplnku uznesenia hlasovať.
Zmajkovičová, Renáta, podpredsedníčka NR SR (2013-02-12):
Vážené panie poslankyne, vážení páni poslanci otváram 9. rokovací deň 14. schôdze Národnej rady Slovenskej republiky. Na dnešnom rokovacom dni o ospravedlnenie požiadali: pán poslanec Miroslav Beblavý, Gabriel Csicsai a Andrej Hrnčiar. Budeme pokračovať v prerušenom prvom čítaní o návrhu poslanca Petra Osuského na vydanie zákona, ktorým sa mení a dopĺňa zákon číslo 346/1990 Zb. o voľbách do orgánov samosprávy obcí, tlač 344. V piatok 8. februára neukončil svoje úvodné slovo navrhovateľ poslanec Peter Osuský a ja mu teraz odovzdávam slovo. Nech sa páči, pán poslanec. (Pokračovanie rokovania o návrhu poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon Slovenskej národnej rady č. 346/1990 Zb. o voľbách do orgánov samosprávy obcí v znení neskorších predpisov , tlač 344.)
Dostál, Ondrej, poslanec NR SR (2023-02-09):
Pán poslanec Mičovský, ja nespochybňujem tú aktivitu udeľovanie Radu Juraja Langsfelda. Nepochybujem o tom, že bolo to vedené úprimným záujmom oceniť ľudí, ktorí poukázali na nejaké korupčné konanie. Len, a teda dokonca medzi tými ocenenými okrem ľudí, ktorí sú evidentne spojení s OĽANO, či už z minulosti, alebo, alebo zo súčasnosti, ako je Oto Žarnay alebo Ján Marosz, sa nachádza, nachádza napríklad, pre zaujímavosť, aj Michal Truban. Čiže nevyhýbalo sa to ocenenie ani, ani budúcim progresívnym politikom. Ale, ale teda ešte, ešte raz. No, zaráža ma ten nápad, že niečo, čo je v podstate cena spojená s nejakou politickou stranou, lebo na tej stránke spajamestatocných.sk, kde sú informácie o tom, o tomto ocenení, je ako kontakt uvedený Obyčajní ľudia a nezávislé osobnosti, OĽANO. Je to prelinkované, prelinkované na OĽANO aj, aj viaceré prezentačné aktivity, ktoré sa dajú nájsť na internete, sú označkované značkou OĽANO. Tak táto politická strana navrhuje, aby sa ocenenie, ktoré ona sama udeľovala, stalo štátnym ocenením. Keby to bolo, že po sto rokoch by niekto prišiel s tým, že bola to taká idea, že kedysi tu bolo nejaké OĽANO, ktoré to navrhlo, a teda urobme z toho ocenenie, tak to by som tomu rozumel. Ale keď to navrhuje priamo tá politická strana, ktorá takéto ocenenie udeľuje, no tak som sa nad tým pozastavil. To je všetko.
Hort, Milan, podpredseda NR SR (2010-12-02):
A budeme teraz pokračovať odpoveďami členov vlády na otázky poslancov podľa vyžrebovaného poradia. Prvá otázka je od pána poslanca Pavla Hladkého a je adresovaná podpredsedovi vlády a ministrovi práce, sociálnych vecí a rodiny, pánovi Jozefovi Mihálovi. Prvá vylosovaná otázka znie: „Vážený pán minister, akou formou a v akej výške bude realizovaná pomoc ministerstva práce, sociálnych vecí a rodiny samosprávam v súvislosti s protipovodňovými opatreniami?“. Pán minister, nech sa páči.
Taraba, Tomáš, poslanec NR SR (2021-05-12):
Ďakujem za slovo. Dámy a páni, ešte nikdy v dejinách Slovenska žiadna vláda nemala toľko voľných finančných prostriedkov k dispozícii, ako má terajšia vláda. Ešte nikdy žiadna vláda v dejinách Slovenska nedostala darčekom 70 % nevyčerpaných eurofondov z predošlého obdobia. Ešte žiadna vláda v dejinách Slovenska sa mohla zadlžovať do nekonečna, pretože dlh sa neplatí nasporenými peniazmi, ale natlačenými peniazmi z Európskej centrálnej banky. Ešte žiadna vláda nežila v takom úžasnom období, že môžete narobiť deficity. Za 20 rokov toľko vlády nenarobili deficity, ako ste to vy stihli za dva roky, a máte takmer nulové úrokové miery, pretože sa to nefinancuje bankami, ale sa to financuje z natlačených peňazí. Takže, takže jediné, čo potrebujeme, tieto dlhy, čo ste tu vy narobili, to rozvrátenie verejných financií, vy ste doslova Slovensko doniesli na prah bankrotu. Vy ste zo Slovenska za dva roky spravili Grécko. A kto to bude platiť? Kto všetky tie škody bude niesť? Občania Slovenskej republiky. To znamená, tie peniaze patria im a tých 300 euro, to nie je že darček, tých 300 euro na dieťa, čo tu je návrh, ktorý plne podporujem, tých 300 euro na dieťa je to, aby slovenské rodiny vôbec ostali elementárne nad vodou, pretože všetky tieto vaše MOM-ky a tieto blbosti, čo ste tu navymýšľali, ten štátny tajomník váš, ktorý sa má ako prasiatko v žite z týchto vašich nápadov, tak toto všetko budú platiť práve tie slovenské rodiny a budú to platiť nielenže tie deti, ktorým tých 300 euro ideme dať, ale ešte deti týchto detí. Toto ste dokázali vy, ktorí ste tu ľudí klamali o nejakej pravicovej liberálnej vláde, ktorá bude znižovať dane. Vy ste zo Slovenska urobili Grécko!
Figeľ, Ján, podpredseda NR SR (2012-05-02):
Ďakujem veľmi pekne, pán predseda. Včera bol krásny prvomájový deň, sviatočný deň. Včera odišiel spomedzi nás jeden veľký človek Dr. Vladimír Jukl. Bol to človek, ktorý celý svoj život zápasil o slobodu, pravdu, spravodlivosť, o dobro. Tento svoj boj včera zavŕšil. Spomínam to skôr preto, lebo aj iné štáty a mnohé organizácie si ho uctili. Slovenská republika nateraz oficiálne zatiaľ nie. Som presvedčený, že minúta ticha za takúto osobnosť s vďakou a s úctou vyjadrená najvyšším zákonodarným a zároveň ústavodarným zborom by bola patričným ocenením jeho diela a príspevku k našej slobode. Navrhujem po schválení programu takúto minútu ticha za Dr. Vladimíra Jukla.
Bugár, Béla, poslanec NR SR (2012-12-13):
Ďakujem pekne. Pani predsedajúca, chcem vás vyzvať, aby ste upozorňovali poslancov na to, že nemôžu porušiť rokovací poriadok, ak nereagujú na predrečníka. To, že chce niečo povedať pani poslankyňa Nachtmannová, nech sa páči, môže sa prihlásiť do rozpravy, ale nemôže reagovať na pána ministra spôsobom, ako reagovala.
Grendel, Gábor, podpredseda NR SR (2021-07-23):
Ďakujem, pán podpredseda vlády. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Petrovi Vonsovi.
Ďuriš Nicholsonová, Lucia, podpredsedníčka NR SR (2018-06-13):
Pán poslanec Hrnko, nevykrikujte, prosím.
Galek, Karol, poslanec NR SR (2022-12-08):
Pán predseda, prosím, dajte hlasovať o tom, že Národná rada prideľuje návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. A za gestorský určuje Výbor Národnej rady Slovenskej republiky pre hospodárske záležitosti. Lehota na prerokovanie návrhu zákona v druhom čítaní vo výbore je do 27. januára a v gestorskom do tridsiateho 2023.
Hrnčiar, Andrej, podpredseda NR SR (2017-12-05):
Reakcia na faktické poznámky, pani podpredsedníčka Nicholsonová.
B. Bugár, podpredseda NR SR: (2003-04-25):
Pán poslanec Číž, nech sa páči, máte slovo. Pripraví sa pán poslanec Fico.
Jurinová, Erika, podpredsedníčka NR SR (2013-06-17):
Pán poslanec Frešo.
Nicholsonová, Lucia, podpredsedníčka NR SR (2016-04-27):
Ja vám ďakujem, pán poslanec Uhrík. Ale chcela by som vás veľmi pekne poprosiť, keby ste si nejaké subjektívne hodnotenia ľudí, ktorí sú proste iní, len sú iní, nechali možno na domácu pôdu, minimálne na pôdu banskobystrického kraja. Ďakujem vám veľmi pekne. Ďalším prihláseným do rozpravy je pán poslanec Gál. Nech sa páči.
Beblavý, Miroslav, poslanec NR SR (2014-11-25):
Dobre. Ak mi dajú, tak budem pomalšie. Takže (reakcia predsedajúcej) je to tlač 1241 a navrhujem ju preradiť za bod 8, (reakcia predsedajúcej) čo je tlač 1319 a ak teda môžem svoj návrh zdôvodniť aj potom, v tej extra minúte, lebo to zdôvodnenie je potrebné. Je to návrh na vydanie ústavného zákona, ktorým sa mení a dopĺňa ústavný zákon o ochrane verejného záujmu. Zmyslom tejto novely je zabezpečiť skutočné preukazovanie majetkových pomerov verejných funkcionárov a možnosť ich preskúmania. Túto novelu sme predložili viacerí poslanci už na minulú schôdzu a vďaka tomu, že bola zaradená, ku koncu nebola ani prerokovaná... (Prerušenie vystúpenia časomerom.)
Laššáková, Jana, podpredsedníčka NR SR (2014-12-04):
Na vystúpenie pána ministra s faktickými poznámkami štyria páni poslanci, pani poslankyňa Vaľová, Zajac, Hlina, Vášáryová, Brocka. Končím možnosť prihlásiť sa s faktickými poznámkami. Nech sa páči, pani poslankyňa Vaľová.
Ďuriš Nicholsonová, Lucia, podpredsedníčka NR SR (2017-11-29):
Ako ďalší vystúpi v rozprave pán poslanec Eugen Jurzyca. Nech sa páči.
Dobeš, Peter, poslanec NR SR (2020-11-26):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Paška, Pavol, predseda NR SR (2012-05-16):
Je všeobecný súhlas, aby sme jedným hlasovaním? (Súhlasná reakcia pléna.) Ďakujem pekne. Hlasujeme. (Hlasovanie.) 130 prítomných, všetci boli za. Konštatujem, že sme schválili návrh uznesenia. Dámy a páni, vyhlasujem 2. schôdzu Národnej rady Slovenskej republiky za skončenú. Ďakujem vám za spoluprácu. Budeme pokračovať v našej práci podľa schváleného harmonogramu. Želám vám pekný deň. Dovidenia. (Rokovanie 2. schôdze NR SR sa skončilo o 16.14 hodine.)
Bublavý, Dušan, poslanec NR SR (2016-09-07):
Pán kolega Lipšic, ani som nechcel reagovať, lebo častejšie sa mi stáva, že ma oslovíte vaším prejavom, ale musím povedať, že tá vaša sloboda prejavu, no to je naozaj výkvet. Keď bol protest proti Gorile, vy ako minister vnútra ste nasadil vodné delá. To je teda ozaj sloboda prejavu. Na všetkých hádžete blato, špinu. Viete, koľko káuz ste mali, keď ste boli minister, či už spravodlivosti, alebo vnútra? Ja vám to teda v rýchlosti zopakujem: kupovanie poslancov, keď ste bol minister spravodlivosti, pán Džupa, Eduard Kolesár; kauza Branisko, zmizli stámilióny; kauza vláčiky; daňový úrad prenajatý nevýhodne; kauza sitká; kauza Karlín, politicky riešené, ostuda pre Slovensko, vaša osudná chyba; pád daňovej správy; nákup najdrahšej Fabie na svete za 82-tisíc, keď ste bol minister vnútra; prieskum za 2,5 milióna a otázky boli šité na vás: je pán minister správny chlap, ako by sa mohol zapáčiť ženám, ako by sa mohol zapáčiť voličov za štátne peniaze? No gratulujem, pán exminister. Ďakujem, započul som.
Jurinová, Erika, podpredsedníčka NR SR (2015-09-16):
Pán poslanec Viskupič.
Šeliga, Juraj, podpredseda NR SR (2020-04-28):
Ďakujem pekne. Dámy a páni, prerušujem... (Reakcia z pléna.) Kto dal procedurálny? Aha, už vidím. Pán poslanec Sloboda, nech sa páči.
Glváč, Martin, podpredseda NR SR (2019-10-16):
Ďakujem. S faktickými poznámkami nikto. Končím možnosť prihlásiť sa a pýtam sa, či sa chce do rozpravy prihlásiť niekto ústne. Nie je tomu tak. Vyhlasujem rozpravu za skončenú. Pani navrhovateľka? Nechce. Pán spravodajca tiež nie. Termín hlasovania vás poprosím.
Laššáková, Jana, podpredsedníčka NR SR (2015-06-15):
Pán poslanec Viskupič, nech sa páči.
Ledecký, Vladimír, poslanec NR SR (2021-11-24):
Jedná sa výhradne o zariadenie pre seniorov a zariadenie opatrovateľskej služby, ktorú financujú obce, lebo tie ostatné zariadenia financuje buď štát, alebo vyšší územný celok. Je jasné, že keď to niekto robí so srdcom, je to niečo iné, ako keď je tam zamestnaný a chodí do práce a ešte ho to aj nebaví, čo tým nechcem povedať, že tie štátne zariadenia sú všetky výrazne horšie, bo práve aj prax nám ukázala, že tie súkromné zariadenia niektoré sa riešili tak, že sa až museli zatvoriť. Čiže určite to nie je pravidlom. No a tá výška toho príspevku, naozaj tá výška tých 100 euro na osobu a na mesiac bola daná, aká skutočne potrebná reálna výška bude vypočítaná o rok, to znamená, bude to platiť iba rok a potom naozaj reálne podľa regionálnych nákladov, ktoré tam budú, to bude vyhodnotené. Ďakujem.
Sulík, Richard, predseda NR SR (2011-03-25):
Pán poslanec Jahnátek.
Žiga, Peter, podpredseda NR SR (2024-10-02):
Pustíme vám čas.
Glváč, Martin, podpredseda NR SR (2019-10-17):
Ďakujem. Otváram všeobecnú rozpravu. Do rozpravy som dostal dve písomné prihlášky. Z toho jedna je za klub, za klub OĽANO pani poslankyňa Natália Milanová a potom pani poslankyňa Renáta Kaščáková. Nech sa páči, pani poslankyňa Milanová, máte slovo.
Nicholsonová, Lucia, podpredsedníčka NR SR (2016-06-14):
Ďakujeme aj my. Pani poslankyňa, poprosím vás, aby ste zaujali miesto určené pre spravodajcu. Týmto otváram rozpravu. Písomne sa do rozpravy prihlásil jeden pán poslanec. Pán poslanec Beblavý, nech sa páči, máte slovo.
P. Hrušovský, predseda NR SR: (2003-09-16):
Panie poslankyne, páni poslanci, pristúpime k hlasovaniu. Prosím pána poslanca Drgonca, aby uviedol hlasovanie o zákone, ktorého predkladateľom je vláda, o Justičnej akadémii. Páni poslanci, ešte vás chcem upozorniť na jednu dôležitú skutočnosť. V programe 17. schôdze je zaradený aj bod návrh Zmluvy zakladajúcej Ústavu pre Európu, ktorý prijal Konvent. Po dohode v poslaneckom grémiu sme sa rozhodli, že zajtra o 14.00 hodine požiadame pána ministra zahraničných vecí, aby v Národnej rade Slovenskej republiky, tu v pléne pred všetkými poslancami uviedol a odôvodnil návrh ústavnej zmluvy, potom by rokovali o návrhu jednotlivé výbory. Zatiaľ mám informáciu iba z výboru pre verejnú správu, že chce o tomto návrhu ústavnej zmluvy rokovať. Ja chcem prideliť návrh na prerokovanie trom výborom, výboru pre európsku integráciu, zahraničnému výboru a ako gestorský výbor v tomto prípade bude určený výbor ústavnoprávny, tak, aby sme do skončenia schôdze mali pripravenú spoločnú spravodajskú správu a mohli s plnou vážnosťou a politickou zodpovednosťou o tomto vážnom dokumente tu v Národnej rade Slovenskej republiky rokovať. Zajtra o 14.00 hodine uvedenie návrhu ústavnej zmluvy. Teraz hlasujeme, pán poslanec Drgonec, prosím o návrh. J. Drgonec, poslanec: Čiže ak tomu správne rozumiem, vrátili sme sa do bodu nula a mali by sme hlasovať aj o procedurálnom návrhu poslanca Madeja, vrátiť návrh zákona na dopracovanie. Nie?
Borec, Tomáš, minister spravodlivosti SR (2015-03-19):
Pán poslanec, ďakujem za doplňujúcu otázku, ale myslím, že obsahom mojej odpovede už bola odpoveď na vaše otázky. A myslím si, že nie táto pôda, aj keď si ju naozaj veľmi vážim, je ten prvý prijímateľ informácie, ale sú to práve tí zamestnanci justície. Je slušné a korektné, aby som to oznámil im ako prvým a potom, samozrejme, všetkým ostatným. Takže, prosím, berte to s porozumením a pochopte, že nepatrí sa informovať najprv ostatných a nakoniec tých, ktorí sú prvotným prijímateľom informácie a ktorých to najviac zaujíma. To znamená, samotných pracovníkov justície by som najradšej informoval teda skutočne ako prvých. Takže veľmi pekne ďakujem.
Bugár, Béla, podpredseda NR SR (2018-06-19):
Nemôžte naňho reagovať!
Kotleba, Marian, poslanec NR SR (2018-10-24):
A ja vám musím všetkým povedať, kolegovia, kolegyne, po tých vašich múdrych a tvrdých vyhláseniach, my vždy za každý návrh v tomto pléne hlasujeme jedine podľa toho, či ho považujeme, alebo nepovažujeme za dobrý a výhodný pre Slovensko, za dobrý a výhodný pre obyvateľov Slovenskej republiky. My sa naozaj nebudeme rozhodovať v našom hlasovaní podľa toho, čo si o tom myslíte vy, podľa toho, ako veľmi nás urazíte, podľa toho, ako veľmi na nás budete útočiť a za čo všetko nás budete označovať. Ja som len veľmi prekvapený, že ani po takej dlhej dobe, ktoré, ktorú teda spolu s vami tu sme, ste toto nepochopili. Že je úplne zbytočné nám nadávať, je úplne zbytočné nás obviňovať zo všetkého možného, pretože to, že budeme vždy hlasovať za Slovensko, vy nedokážete zmeniť.
Bugár, Béla, podpredseda NR SR (2018-10-24):
Takže prerušujem rokovanie do 21.00 hod. (Prestávka.) (Po prestávke.)
Krajcer, Daniel, minister kultúry SR (2011-09-07):
Dámy a páni, pekný deň. Dovoľte, aby som uviedol návrh zákona, ktorým sa mení a dopĺňa zákon o Rozhlase a televízii Slovenska, ktorý predkladám na základe Plánu legislatívnych úloh vlády Slovenskej republiky v súlade s programovým vyhlásením vlády na obdobie rokov 2010 až 2014, v ktorom sa vláda zaviazala vytvoriť nový legislatívny rámec financovania organizácií a fungovania verejnoprávnych médií s cieľom zvýšiť efektivitu ich činností a posilniť ich verejnoprávny charakter. To podstatné, čo je obsiahnuté v tomto návrhu, v súlade s tým, čo sme avizovali, čo je koniec koncov aj v programovom vyhlásení vlády, je zmena financovania médií verejnej služby tak, aby ich financovanie bolo udržateľné a zabezpečovalo ďalší rozvoj, v súlade s tým, čo už teraz je v platnej legislatíve, kde sa predpokladá, že médiá verejnej služby nebudú generovať ďalšie dlhy a prehlbovať stratu, v ktorej médiá verejnej služby, konkrétne RTVS vzhľadom na minulosť sa nachádza. Znamená to, že k 1. 1. 2013 sa zrušia úhrady za služby verejnosti, tzv. koncesionárske poplatky, a nahradí sa primárne financovanie médií verejnej služby finančnými prostriedkami zo štátneho rozpočtu. To je tá najpodstatnejšia časť tohto návrhu. V tejto chvíli, pán predsedajúci, ďakujem za úvodné slovo.
Brocka, Július, poslanec NR SR (2011-07-12):
Prvý návrh v čl. I v novelizačnom bode 89 sa v § 121 ods. 4 v druhej vete slovo „troch“ nahrádza slovom „dvanástich“. Ide o možnosť čerpať náhradné voľno nie do troch mesiacov, ale do dvanásť mesiacov.
Hrnko, Anton, poslanec NR SR (2016-03-23):
Vážený pán poslanec Lipšic, nechcem viesť tu žiadnu polemiku s vami, ale rád by som bol, keď sa už odvolávate na históriu, aby ste... (Prerušenie vystúpenia predsedajúcim.)
Laurenčík, Milan, podpredseda NR SR (2021-09-28):
Ďakujem, pán podpredseda vlády. Na vaše (ruch v sále), prosím kľud, pán podpredseda. Na vaše vystúpenie evidujem šesť faktických poznámok. Končím možnosť prihlásiť sa, sedem. Sedem faktických poznámok. Končím možnosť prihlásiť sa. Prosím vás, páni poslanci, nestláčajte mi to tam stále. Sedem, pán poslanec Žiga bude mať asi procedurálny návrh. Ako prvý vystúpi s faktickou poznámkou pán poslanec Ľuboš Blaha. (Reakcia z pléna.) Dobre, budete na konci.
Zmajkovičová, Renáta, podpredsedníčka NR SR (2012-07-25):
S faktickými poznámkami dvaja páni poslanci. Uzatváram možnosť faktických poznámok. Pán poslanec Martvoň.
Laurenčík, Milan, podpredseda NR SR (2021-10-01):
Faktickú poznámku má pripravenú aj pán poslanec Ján Benčík. Nech sa páči.
Mojš, Milan, poslanec NR SR (2014-07-03):
Vážený pán predseda, v rozprave nevystúpil žiaden poslanec. Pán predseda, budeme hlasovať o bodoch zo spoločnej správy 1 až 6 s odporúčaním gestorského výboru schváliť. Prosím, hlasujme.
Panáček, Milan, poslanec NR SR (2015-06-30):
Pán predseda, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre hospodárske záležitosti a Výboru Národnej rady pre verejnú správu a regionálny rozvoj; ďalej aby za gestorský výbor určila hlasovaním Výbor Národnej rady pre verejnú správu a regionálny rozvoj, aby predmetný návrh zákona výbory prerokovali do 10. septembra 2015 a gestorský výbor do 11. septembra 2015.
Novotný, Viliam, poslanec NR SR (2012-11-07):
Ďakujem veľmi pekne všetkým, ktorí na mňa reagovali. Len naozaj veľmi telegraficky. Pán poslanec Martvoň, áno, poznám ten zákon aj jeho ďalšie možnosti, ale uisťujem vás, že prax funguje tak, že ak máte životné minimum a nezaplatíte pokutu ani škodu, tak možno exekvovať váš majetok. Títo ľudia nemajú žiadny majetok. Nemáte čo exekvovať. A keď mi neveríte, treba sa opýtať reálne v praxi, ako to funguje, napr. na policajnej stanici v obci Sačurov. Opýtajte sa reálne, aké sú možnosti riešiť tento priestupok. Žiadne. Oni to nezaplatia, lebo veľmi dobre vedia, že to nemusia zaplatiť, pretože keď máte životné minimum a bývate v čiernej stavbe v chatrči pätnásti, není čo exekvovať. Čiže máte faktickú priestupkovú imunitu. Pozrite sa, ja som o tom presvedčený, že 14-ročný mladý človek, 14-ročný mladý človek vie, že kradnúť sa nemá. Nepresvedčíte ma, že nevie odhadnúť váhu činu, ktorý koná. Ja to učím svoje deti, ktoré chodia do materskej školy, že kradnúť sa nemá. Ja si myslím, že 14-ročný mladý človek dobre vie, že kradnúť sa nemá. A k pánovi Kuffovi chcem povedať len toľko, že nie je ambíciou tohto poslaneckého návrhu zákona riešiť chudobu na Slovensku. Ambíciou je navodiť určitú spravodlivosť, že ak niekto niečo ukradne alebo spôsobí vedome nejakú škodu, tak túto škodu, ak nevie zaplatiť, mal by ju odpracovať. A myslím, že si veriaci tak ako ja, chudoba neospravedlňuje krádež. Ďakujem pekne.
Hrušovský, Pavol, podpredseda NR SR (2010-09-09):
Panie poslankyne, páni poslanci, o vystúpenie v zmysle § 28 zákona o rokovacom poriadku požiadal pán predseda Národnej rady. Pán predseda, nech sa páči.
Hrušovský, Pavol, predseda NR SR (2011-10-18):
Hlasujeme o návrhu. (Prerušenie hlasovania predsedom.) Ešte by som poprosil, prepáčte, prerušil som hlasovanie, aby ste uviedli termíny, v ktorých majú výbory návrh prerokovať.
Grendel, Gábor, podpredseda NR SR (2022-10-21):
Tri faktické poznámky na vystúpenie pána poslanca Dostála. Ako prvý pán poslanec Peter Osuský.
P. Paška, predseda NR SR: (2009-09-09):
(Hlasovanie.) 131 prítomných, 39 za, 3 proti, 89 sa zdržalo. Ani o tomto návrhu nebudeme rokovať v druhom čítaní. Pán poslanec Gabura navrhol aj zmenu v zákone č. 8/2009 Z. z. o cestnej premávke. Je to tlač 1161. Pán poslanec Vestenický uvedie hlasovanie o tomto návrhu.
Poliačik, Martin, poslanec NR SR (2018-10-17):
Ďakujem. No, pán Tomáš, pozrite, keby ja som bol voči Sulíkovi taký pudlík, jak vy ste voči Ficovi, tak som stále v SaS. Nemusel som dneska pracovať na tom, aby som aj k tejto strane budoval, aj k tej vašej alternatívy, v podobe nového progresívneho hnutia. Ostatné veci, ktoré ste hovorili, jednoducho nie sú pravda. To, že SMER v opozícii zneužíval rokovací poriadok, dnes už by nebolo možné vďaka zmenám, ktoré vy sami ste v ňom spravili, ale nešlo o žiadne obmedzenie. Ja si pamätám časy, keď na každé jedno vystúpenie bolo 80 faktických poznámok a jednoducho sa s tým nedalo žiť. Vtedy, nevravím, že to bolo ideálne riešenie a dnes už by som to možno riešil inak, ale určite nešlo o nejaké krvavé potlačenie opozície. Čo sa týka kritiky tých raňajok, skúste si nájsť, prosím vás, moje vyjadrenia z tej doby, keď som hovoril o tom, že Sulík má za to žltú kartu. Na rozdiel od absencie akejkoľvek kritiky z vašej strany voči vlastnému predsedovi ja som vždy voči predsedovi SaS kritický bol. A čo sa týka teda celkovej debaty, Tibor Bernaťák, ja som nepovedal, že ten zákon by nemal byť založený na faktoch. Práveže by mal, ja úplne súhlasím aj s Eugenom, aj s Edom predtým, že by sme sa mali baviť o dopadoch, ale to je vec, ktorá predkladateľov vôbec nezaujíma. Im je úplne jedno, ako to dopadne. Jediné, na čom záleží, je rýchly a pokiaľ možno ešte do volieb získateľný politický bod. To je jediné kritérium, podľa ktorého je takýto zákon posudzovaný, nejde o ľudí, nejde o dôchodcov. Nejde ani o tých, o ktorých ty si hovoril, ktorí budú po schválení tohto zákona potom brigádovať popri tom dôchodku, aby prežili. Tu nejde o... (Prerušenie vystúpenia časomerom.)
Zelník, Štefan, poslanec NR SR (2018-11-29):
Tým sme vyčerpali hlasovanie o všetkých pozmeňujúcich návrhoch zo spoločnej správy a z rozpravy. Vážený pán predseda, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď.
Hrušovský, Pavol, podpredseda NR SR (2011-06-29):
Pán poslanec Záhumenský chce reagovať na faktickú poznámku pani poslankyne.
Blaha, Ľuboš, poslanec NR SR (2013-10-24):
Pán kolega, pán kolega Uhliarik... (Prerušenie vystúpenia predsedajúcou.)
Hlina, Alojz, poslanec NR SR (2014-06-26):
Aj keď tu treba naozaj vysokú dávku empatie a pochopenia, aj sa schopnosti zdržať, ja o koze, ty o voze. Viete, to znova nechcem tak dopadnúť, ako keby ja som bol za bilbordy. A ja som si len dovolil povedať, že ste to kľudne mohli riešiť vtedy, keď tu bola prvýkrát pani Zmajkovičová, by to bolo korektnejšie, alebo po komunálnych voľbách. To, že to zrovna teraz idete riešiť a dávate tam to, čo tam dávate, môže spôsobiť, že ovplyvníte priebeh komunálnych volieb. A podľa mňa to je nekorektné. Lebo už keď ten bordel, ten bordel sa nerobil týždeň, dva, to trvalo dlho, kým to nastalo. Zrazu ste sa rozhodli, že to idete odstraňovať, zrazu. A ten existujúci proste, či už ho zvolia, alebo nezvolia, tak ten zabetónuje ten stav. Nie ten, čo by chcel trebárs kandidovať a povie, že ten má inú predstavu o tom stave, lebo už darmo bude tá jeho predstava, lebo ten predchádzajúci starosta mu to zabetónuje. Už mu vydá rozhodnutia o povolení a už je to zabetónované, už je to hotové. Takže ak by ste chceli byť korektní, tak to necháte na tých, nech kandidáti idú do volieb so svojou predstavou bilbordov a danej obce, daného mesta. Nech oni povedia, koľko chcú mať na kilometri štvorcovom reklamnej plochy. Nech s tým idú do súťaže. Nieže prídu do betónovej džungle, kde už vlastne nebudú môcť nič robiť. Je to nekorektné. Len, prosím vás, neprekrúcajte ma, či ja som alebo nie som, keby ste... Ja som jeden z prvých, ktorý je za. Len sa netvárme, že teraz to odstránime, lebo to má tieto, tieto okolnosti a bude to mať veľmi silné okolnosti. Nie o malinkej dedine v Čremošnom, prosím vás, ale tu sú veľké mestá, kde keď to... My sme, žiaľ, taký národ, takí aj ľudia tejto krajiny, nielen národ, však tu žijú aj národnosti: vidíme na fotke, máme pocit, že keď je na fotke, to musí byť dobrý človek. Na tej fotke častokrát je veľký lump a čím viac ho, častejšie vidíte, tým sa vám to podsúva, že ho máte voliť. Proste súvisí to. Robiť s bilbordmi tesne pred voľbami je nekorektné.
Kyselica, Lukáš, poslanec NR SR (2022-03-16):
Ďakujem veľmi pekne, pán predsedajúci. Vážený pán predstavujúci, dovoľte, aby som predniesol spoločnú správu výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení, ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov. Výbor pre obranu a bezpečnosť ako gestorský výbor podáva Národnej rade spoločnú správu výborov. Národná rada uznesením č. 1246 z 10. februára 2022 pridelila návrh skupiny poslancov na prerokovanie týmto výborom: Ústavnoprávnemu výboru a výboru pre obranu a bezpečnosť ako gestorskému výboru. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory, ktorým bol návrh pridelený, návrh zákona pridelený, zaujali nasledujúce stanoviská: Ústavnoprávny výbor uznesením č. 466 z 9. marca odporučil Národnej rade návrh zákona schváliť. Výbor pre obranu a bezpečnosť uznesením č. 140 zo 14. marca 2022 odporučil Národnej rade návrh zákona schváliť. Gestorský výbor na základe stanovísk výborov k návrhu skupiny poslancov na vydanie zákona, ktorým sa dopĺňa predmetný zákon č. 8/2009 o cestnej premávke a o zmene a doplnení niektorých zákonov v znení neskorších predpisov vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona odporúča Národnej rade predmetný návrh zákona schváliť. Gestorský výbor ma určil ako spoločného spravodajcu výborov vystúpiť na schôdzi Národnej rady k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru. Spoločná správa výborov bola schválená uznesením výboru Národnej rady pre obranu a bezpečnosť č. 143. Ďakujem, skončil som. Otvorte, prosím, rozpravu
Kotlár, Peter, poslanec NR SR (2024-05-15):
Vážená pani Jaurová, vážení prítomní anglosaskí pozorovatelia, dovoľte mi, aby som vás upozornil na jeden možno osobný a dôležitý fakt. Poznám ministerku lepšie, ako ktokoľvek z vás. Je to žena láskavá a empatická, ktorá sedí v tom najsprávnejšom kresle, právom a nevyhnutne. Teda to, čo nás, pretože ona, práve ona zastupuje to, čo nás odlišuje od prírody. Ak si pozriete definíciu kultúry, tak kultúra je to, čo nás odlišuje od prírody. A všetko, čo ona predstavuje, tak je presne to, v čo verím. Martina, vytrvaj tam. Tento zákon vyžaduje pravdepodobne a bude vyžadovať tvoju osobnú ochranu aj kvôli pozorovateľom, ktorí prišli, pretože mnohí budú musieť od dnešného dňa alebo zajtrajšieho zobrať do ruky lopaty a začať makať. Pani Jaurová, nezáviďte pani ministerke. Už dnes sa definitívne zapísala do histórie. Ďakujem. (Potlesk.)
Tabák, Romana, poslankyňa NR SR (2022-10-05):
Ďakujem za slovo, pán presedajúci. Pán poslanec Dostál, prosím vás, čo tu mudrujete? Tento zákon pomôže mestám a obciam. Vy ste zo strany, ktorá opustila Slovensko v najťažších časoch. Vy ste zbabelá, jedna zákerná lenivá strana. A nezabúdajte, čo hovoríme my matičiari, hnusota je len tak lenivieť a hlivieť. A to ste vy. Vy chcete mudrovať a poukazovať z komfortnej zóny.
Galko, Ľubomír, poslanec NR SR (2013-10-29):
Ďakujem pekne. Pán poslanec Hlina, ja by som len pár poznámok doplnil. Ja som bol účastný toho branno-bezpečnostného výboru minulý týždeň a musím konštatovať, že vám boli odopreté vaše poslanecké práva, pretože nie je vôbec pravda, že by bolo treba predkladať žiadosť, nejakú žiadosť alebo formulár o poslanecký prieskum. Toto nie je pravda. Ja som na dnes pripravený na ten výbor, naštudoval som si nielen rokovací poriadok Národnej rady, ale zároveň aj také nejaké pravidlá, ktoré máme, pravidlá rokovania nášho výboru, pretože my sme si schválili ešte aj pravidlá rokovania, aby sme to mali upresnené, a budem striktne trvať na tom, aby sa postupovalo podľa týchto pravidiel a podľa rokovacieho poriadku. To, čo ste povedali, podčiarkujem, je to pravda, ten branno-bezpečnostný výbor, to je jedna čistá katastrofa. Čistá katastrofa, pretože zatiaľ čo tu kolegovia zo SMER-u sem-tam aspoň niečo šplechnú vo faktických poznámkach, tak tam len cudne klopia oči celý čas a potom pozrú na veľkého vodcu alebo to je malý vodca, lebo Jaroslav Baška je malý vodca, nie veľký vodca, akým spôsobom on dá pokyn, a takýmto spôsobom zahlasujú. 	Ja som veľmi rád, že práve dnes prišiel na rad tento zákon, ktorý my podporujeme a ja osobne ho podporujem, pretože práve dnes budeme na tomto výbore rozprávať o tom, či Róbert Kaliňák zamestnal mafiána v polícii, člena podsvetia. A na 99 % tam padne, samozrejme, návrh na poslanecký prieskum. O tom, ako sa SMER k tomu stavia, svedčí aj to, že ten výbor je pod stupňom utajené alebo pod stupňom dôverné, čiže je vylúčená z toho verejnosť aj novinári. To znamená, už dopredu si smeráci zabezpečili to, aby tam nebola kontrola verejnosti. Takže ja sa na ten dnešný výbor veľmi teším. Ďakujem pekne.
Blanár, Juraj, podpredseda NR SR (2021-05-10):
Ďalší – pán poslanec Jozef Valocký, nech sa páči.
Glváč, Martin, podpredseda NR SR (2017-12-05):
Pán poslanec Tomáš.
M. Sabolová, poslankyňa: (2008-07-03):
Podľa mojich informácií a vedomostí, aj ktoré boli zverejnené pánom MVDr. Holkom, ktorý bol autor tohto článku, sú tie, že na tejto práci sa pani riaditeľka nepodieľala vôbec a po dvoch rokoch po tom, ako odišiel on z ústavu, použila tieto jeho materiály. Alebo, či sa nájde nejaký zastierací manéver na vylepšenie imidžu, že za peniaze daňových poplatníkov, lebo riaditeľka je platená z funkcie daňových poplatníkov, bude aj naďalej takýto človek, ktorý nespĺňa všetky morálne kritériá, sedieť na tom mieste, na ktorom je. A ešte možno, ak bude potvrdený rozsudok, určite by mal niekto v tejto veci konať. Je to možno prvý prípad, kedy súdy rozhodli. Ja si myslím, že aj v týchto veciach budú musieť konať súdy, lebo je to dostatočne rozmohnutý, alebo ako sa správne povie, je rozmohnutá vec v spoločnosti, a preto len som chcela, aby ste ako vy, najvyšší predstaviteľ vlády, vedeli o takýchto skutočnostiach, ktoré môžu pod dvoma menami, doktor Pliešovský a doktor ... (Prerušenia vystúpenia časomierou.)
Vašečka, Richard, poslanec NR SR (2017-09-07):
Ďakujem za slovo. Súhlasím s vami, pani poslankyňa Blahová, úplne a vlastne sa len ukazuje, že čo urobí z človeka, keď je tak dlho v politike a robí stále dokolečka také kompromisy, že je schopný potom cynizmu najhrubšieho zrna. Úplne má vymazanú pamäť vzhľadom na to, že on také to, čo nazval špiny a divadlá, robil na bežiacom páse a ak sa dožije a bude znova v opozícii, bude robiť opäť. Ďalšia vec je, ako to už bolo aj spomenuté, že evidentne si nemyslíme, že minister Richter je hodný odvolania, nielen my, ale že si to myslia aj jeho koaliční partneri. A veľmi sa čudujem, že tak veľmi jednoznačne vyhlásil ministra Richtera za najlepšieho zo všetkých ministrov. Ja byť ministrom jeho vlády, a teda iným ministrom, tak by som sa urazil, ale to len dosvedčuje, aký zlý vkus má pán premiér. Ďakujem.
P. Paška, predseda NR SR: (2007-07-02):
(Hlasovanie.) 140 prítomných, 81 za, 59 sa zdržalo. Tento bod sme schválili. Ďalej.
Danko, Andrej, predseda NR SR (2016-09-21):
Chcete pokračovať vo vystúpení po prestávke? (Odpoveď spravodajcu: „Po prestávke, áno.“) Takže preruším teraz... (Reakcia navrhovateľa.) Dobre, takže ďakujem. Prerušujem schôdzu Národnej rady do 14. hodiny a pokračujeme vystúpením v rozprave pánom poslancom Galekom. Ďakujem. (Prerušenie rokovania o 12.03 hodine.) (Pokračovanie rokovania o 14.00 hodine.)
Bugár, Béla, podpredseda NR SR (2019-06-26):
Prezentujme sa a hlasujme. (Hlasovanie.) Prítomných 143, za 136, zdržalo sa 7 poslancov. Návrh sme schválili. Nech sa páči.
Kolesík, Andrej, poslanec NR SR (2014-03-18):
Ďakujem, pán predseda. Kolegyne, kolegovia, v rozprave vystúpil jeden pán poslanec, ale nepredložil žiaden návrh. Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, podpredseda NR SR: (2001-09-20):
(Hlasovanie.) Prítomných 131, za návrh 83, proti 15, zdržalo sa 28, nehlasovalo 5. Návrhy sme schválili.